49 
Menneskene, Forvisningen om, at der er givet disse Mulighed 
fil at erhverve den Kundskab om Jesus Christus, uden hvilken 
Guds Hensigt med hans Sendelse ikke kunde opfyldes. Men 
paa hvilken Maade og ved hvilke Foranstaltninger dette er skeet, 
kunne vi ikke forud bestemme, men vi maae lære det efter 
den Anviisning, Gud har givet i Historien. Efter dennes Vei- 
ledning have vi Protestanter erkjendt det Nye Testaments kano- 
niske Skrifter for den sikkreste og paalideligste Kilde til Kund- 
skåb om den christelige Aabenbaring, og vi antage derfor, at 
den Kundskab om Jesu Christi ejendommelige Væsen og Virk- 
somhed, hvoraf Deelagtigheden i det religiøse Liv, hvortil Chri- 
stus er Ophav, var betinget for dem, hvilke det forundtes at 
være umiddelbare Vidner til hans Ord, Gjerninger og Skjæbne, 
maa ved hine Skrifter kunne blive ogsaa os til Deel.  Ligesaa- 
lidt som deraf imidlertid følger, at der skulde tilkomme ethvert 
af det Nye Testamentes Skrifter den samme Betydning i oven- 
nævnte Henseende, ligesaalidt vil det være en Hindring for Op- 
fyldelsen af deres eiendommelige Bestemmelse, om de endogsaa 
alle tilsammen kun give en ufuldstændig, ja endog i flere Hen- 
seender usikker og utydelig Fremstilling af den evangeliske Hi- 
storie, naar vi dog ved dem ere istand til at kjende det, der er 
nødvendigt at vide om Jesu Christi Ord, Gjerninger og Skjæbne, 
for at blive deelagtige i den deraf betingede Frelse og Velsig- 
nelse. Sikkerheden derom kan forsaavidt hverken erhverves eller 
kuldkastes ved historiske eller overhovedet ved videnskabelige 
Grunde og Beviser, som den dog tilsidst beroer paa, om vi ved 
at optage Evangeliet i vort Hjerte og Villie selv erfare dets Kraft 
fil at udbrede et Lys over Verdens Tilværelse og Menneskets Be- 
stemmelse, som ikke udgaaer fra selv den højeste Dannelse uden- 
for Christenkommen, til at vække en Begeistring og Kjærlighed, 
en Fred og Salighed, »som overgaaer al Forstand«, og uden 
hvilken ingen Tilfredsstillelse er at finde for Menneskehedens 
højeste aandelige Trang. Men den Oplysning, som Videnska- 
ben kan give om det Nye Testamentes Skrifter, deres Oprindelse, 
